Diari Oficial de la Generalitat Valenciana


Sumari del DOGV 9907, del 02-08-2024 (2024/7977)

RESOLUCIÓ de 29 de juliol de 2024, del director de l'Agència Valenciana de Foment i Garantia Agrària, per la qual es convoquen per a l'exercici 2024 les ajudes a les activitats d'informació i promoció de règims de qualitat agroalimentària, portades a terme per grups de persones productores, en el marc del Pla estratègic de la PAC 2023-2027
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9907

Data del DOGV
:   02-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7977

CVE
:   BTES-S-4452-3877

Data del document
:   29-07-2024

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca

En el marc de les bases de les ajudes publicades en el DOGV número 9846, de 10.05.2024, per mitjà de l’Orde 5/2024, de 2 de maig, de la Conselleria d’Agricultura, Ramaderia i Pesca, per la qual es regulen les bases de les ajudes a les activitats d’informació i promoció de règims de qualitat agroalimentària, dutes a terme per grups de persones productores, en el marc del Pla estratègic de la PAC 2023-2027.

I en virtut de les facultats conferides pels articles 160.4.*b*  de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions (DOGV 7464, de 12.02.2015), i 13.1.*h*  del Decret 123/2006, de 8 de setembre, del Consell, pel qual s’aprova l’Estatut de l’Agència Valenciana de Foment i Garantia Agrària (DOGV 5344, de 12.09.2006), en la redacció que en fa la disposició final primera del Decret 146/2023, de 5 de setembre, del Consell, pel qual s’aprova el Reglament orgànic i funcional de la Conselleria d’Agricultura, Ramaderia i Pesca, així com el Decret 124/2006, de 8 de setembre, del Consell, pel qual es designa l’organisme pagador dels gastos corresponents a la política agrícola comuna a la Comunitat Valenciana i s’establix la seua organització i funcionament (DOGV 5344, 12.09.2006), els dos en la redacció vigent,

RESOLC

*Primer. Objecte*

1. L’objecte d’esta resolució és convocar, per a l’exercici 2024, les ajudes a les activitats d’informació i promoció de règims de qualitat agroalimentària, dutes a terme per grups de persones productores, en el marc del Pla estratègic de la PAC 2023-2027, d’acord amb el que s’establix en les bases primera i quarta de l’annex de la citada Orde 5/2024, de 2 de maig de 2024.

2. La resolució i instrucció de la convocatòria correspon a la persona titular de la direcció general competent en matèria de figures de qualitat agroalimentària, de conformitat amb el que es disposa en l’Acord de 26 d’abril de 2012, pel qual es deleguen les funcions d’autorització del pagament de fons FEADER entre l’organisme pagador i els diferents òrgans administratius de la Conselleria d’Agricultura, Pesca, Alimentació i Aigua, així com de la Conselleria d’Infraestructures, Territori i Medi Ambient, i de la Conselleria de Governació, i se’l faculta per a dictar les resolucions i adoptar les mesures necessàries per al compliment del que es disposa en esta.

*Segon*.*Finançament de les ajudes*

Les ajudes d’esta convocatòria seran finançades pel FEADER, el Ministeri d’Agricultura, Pesca i Alimentació i la Generalitat Valenciana, d’acord amb el que establix el Pla estratègic de la PAC 2023-2027, amb una dotació pressupostària per a l’exercici 2024 de 580.000 euros, amb càrrec al capítol IV de la secció G0112, entitat 082, del pressupost de gastos de l’Agència Valenciana de Foment i Garantia Agrària, línia S1436.

Este import es pot incrementar fins a un màxim de 700.000 euros, a conseqüència d’una generació, una ampliació o una incorporació de crèdit, que no requerirà una nova convocatòria, de conformitat amb el que es preveu en l’article 58, apartat 2, lletra *a*, punt quart, del Reial decret 887/2006, de 21 de juliol, pel qual s’aprova el reglament de la Llei 38/2003, de 17 de novembre, general de subvencions, i en l’article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat (DOGV número 8592, de 16.07.2019).

Estes ajudes s’enquadren en la línia S1436, intervenció 7132, sobre el desenrotllament rural, recollida en el Pla Estratègic de la PAC 2023-2027, “Cooperació per a la promoció dels productes agrícoles i alimentaris en els règims de qualitat”, línia que consta en la Resolució de 5 d’abril de 2024, del conseller d’Agricultura, Ramaderia i Pesca, per la qual s’aprova el Pla estratègic de subvencions 2024-2026 de la Conselleria d’Agricultura, Ramaderia i Pesca i els seus organismes públics, per a l’exercici 2024.

*Tercer. Beneficiaris*

Poden ser beneficiàries de les ajudes regulades en el punt 1 del punt resolutiu primer d’esta convocatòria les agrupacions o organitzacions de productors agroalimentaris, associacions sense ànim de lucre o entitats instrumentals que estiguen constituïdes com a òrgan de gestió de les figures de qualitat de productes agroalimentaris citades en la base segona de l’annex de l’Orde 5/2024, de 2 de maig de 2024, i que cooperen per a la informació i promoció dels productes agrícoles i alimentaris dels règims de qualitat diferenciada agroalimentària de la Comunitat Valenciana.

*Quart. Gastos subvencionables i quantia de les ajudes*

1. Per a les ajudes regulades en el punt 1 del punt resolutiu primer d’esta convocatòria, serán subvencionables, exclosos impostos recuperables, les actuacions desplegades pels grups de persones productores definits en el punt 1 de la base tercera de l’annex de l’Orde 5/2024, de 2 de maig de 2024, en matèria de desenrotllament d’activitats d’informació i promoció, destinades a induir el consumidor a adquirir productes agrícoles o alimentaris, inclosos en el marc de programes de qualitat diferenciada dels aliments que es definixen en el punt 1 de la base segona de l’annex citat. En concret les actuacions subvencionables poden ser les següents:

– Activitats promocionals: tast comentat, degustació, presentacions públiques (accions per a millorar la imatge i la presentació del producte), presentacions en punts de venda, identificació del producte amb rètols informatius en el lloc de venda i/o producció, i organització de jornades tècniques i tallers que tinguen per objectiu la informació i la promoció.

– Activitats publicitàries: publicitat en mitjans de comunicació, internet, revistes i guies especialitzades; accions de relacions públiques i missions comercials, i creació, disseny i actualització de pàgines web publicitàries i/o xarxes socials, bàners, anuncis publicitaris en la xarxa.

– Informació i difusió dels requisits tècnics i científics sobre els productes.

– Elaboració de plans estratègics, estudis tècnics, estudis de mercat, estudis de concepció i creació de productes dins del marc definit en el plec de condicions com a producte emparat.

– Elaboració del material divulgatiu i de promoció.

– Activitats dirigides a organització, patrocini i/o participació de fòrums, intercanvi de coneixement entre empreses, concursos, exhibicions, exposicions, fires, visites educatives i altres esdeveniments.

Queden excloses de les ajudes d’este punt les actuacions següents:

– Les que inciten els consumidors a comprar un producte determinat pel seu origen particular.

– Les activitats i el material publicitari en el qual es mencionen empreses i marques.

2. La quantia de l’ajuda a què fa referència el punt anterior serà del 70 % dels gastos subvencionables realitzats, sense que la quantia màxima de les ajudes previstes puga sobrepassar la quantitat de 100.000 euros per beneficiari i convocatòria.

3. Perquè siguen subvencionables, en cada convocatòria les activitats s’hauran d’haver iniciat després de la data límit de presentació de la sol·licitud de pagament de la convocatòria anterior, i el gasto s’haurà fet efectiu en el mateix any natural de la publicació de la convocatòria.

*Quint. Moderació de costos*

Per a donar compliment al que s’establix en l’article 82 del Reial decret 1047/2022, de 27 de desembre, pel qual es regula el sistema de gestió i control de les intervencions del Pla estratègic i altres ajudes de la política agrícola comuna, s’aplicarà la moderació dels costos, per a tots els costos inclosos en la sol·licitud d’ajuda, o de pagament si és el cas, i així mateix per a totes les sol·licituds o comunicacions de modificació d’una sol·licitud d’ajuda.

*Sext*.*Sol·licitud, documentació i termini de presentació*

1. El termini de presentació de sol·licituds serà de quinze dies hàbils, i s’iniciarà l’endemà de la publicació de l’extracte de la convocatòria en el *Diari Oficial de la Generalitat Valenciana.* No seran admeses a tràmit les sol·licituds que es presenten fora del termini establit en la convocatòria i es resoldrà la inadmissió d’estes, que haurà de ser notificada a l’entitat interessada en els termes previstos en els articles 40 i següents de la Llei 39/2015, d’1 d’octubre, del procediment administratiu comú de les administracions públiques.

2. De conformitat amb el que s’establix en l’article 14 de la Llei 39/2015, d’1 d’octubre, del procediment administratiu comú, les persones sol·licitants estan obligades a relacionar-se amb la Generalitat a través de mitjans electrònics, per la qual cosa han de presentar les sol·licituds telemàticament a través de la seu electrònica de la Generalitat en l’adreça d’internet sede.gva.es/va/proc18736

Per a accedir de manera telemàtica al procediment, la persona sol·licitant ha de disposar de firma electrònica avançada, bé amb el certificat qualificat de representant d’entitat (si és persona jurídica) o bé amb el certificat reconegut per a ciutadans (si és persona física), els dos emesos per l’Agència de Tecnologia i Certificació Electrònica de la Comunitat Valenciana (ACCV). Així mateix, es podrà utilitzar qualsevol altre sistema de firma electrònica admés per la seu electrònica de la Generalitat ([sede.gva.es/va/sede\_certificados](file://generalitat.gva.es/datos/16253/COMUN/204%20FEADER-PDR/ORDEN%20PDR%714158-0203/CONVOCATORIAS/NUEVOS%20INSCRITOS/CONVOCATORIA%202022/0.%20TRAMITACIÓN%20RESOLUCIÓN%20CONVOCATORIA/sede.gva.es/es/sede_certificados)).

Quan es vullga tramitar un procediment en representació d’altres persones físiques o jurídiques, es podrà atorgar esta representació per mitjà del Registre de representants de l’ACCV (<https://www.accv.es/vl/servicios/ciudadanos-y-autonomos/registro-de-representantes/>). L’accés a este registre per part de les entitats representades es pot fer utilitzant un certificat qualificat de ciutadà (si és persona física) o de representant d’entitat (si és persona jurídica).

Les sol·licituds s’han de firmar amb el certificat digital de la persona jurídica que presenta la sol·licitud o, si és el cas, amb el certificat digital del seu representant. Així mateix, qui siga competent per a fer-ho firmarà electrònicament els documents que s’adjunten la firma dels quals siga obligatòria.

Les esmenes o les aportacions documentals posteriors a la presentació de la sol·licitud es podran dur a terme telemàticament en la seu electrònica de la Generalitat a través del mateix procediment (sede.gva.es/va/proc18736).

En el supòsit que alguna de les persones sol·licitants presente la sol·licitud presencialment, es requerirà que l’esmene a través de la presentació electrònica en els termes que preveu l’article 68.4 de la citada Llei 39/2015, d’1 d’octubre. A estos efectes, es considerarà com a data de presentació de la sol·licitud aquella en la qual s’haja fet l’esmena.

Quan les persones interessades necessiten donar d’alta o modificar un compte bancari per a percebre les ajudes convocades, esta actuació es podrà fer de manera telemàtica a través de la seu electrònica de la Generalitat (sede.gva.es/proc22648).

3. La sol·licitud d’ajuda es presentarà per mitjà del model normalitzat corresponent. Tant este model normalitzat com altres models de documentació a aportar estan disponibles en la adreça d’internet següent: sede.gva.es/va/proc18736.

4. A les sol·licituds d’ajuda s’adjuntarà la documentació indicada en el punt 4 de la base sèptima de l’annex de l’Orde 5/2024.

L’acreditació de la documentació s’ha d’efectuar sense perjuí del que establix l’article 28.2 de la Llei 39/2015, d’1 d’octubre, del procediment administratiu comú de les administracions públiques.

Quan l’Administració actuant consulte o demane dades o documents en l’àmbit de les finalitats de la convocatòria que estiguen en el seu poder o que hagen sigut elaborats per qualsevol altra administració, el règim aplicable serà el següent:

– L’òrgan gestor del procediment haurà d’estar autoritzat per la persona interessada per a poder consultar les dades d’estar al corrent dels pagaments amb l’Agència Tributària, estatal i autonòmica, i les dades d’identitat fiscal davant de l’Agència Estatal de l’Administració Tributària. En cas contrari, la persona interessada ha d’aportar els documents acreditatius corresponents.

– L’òrgan gestor del procediment té potestat per a consultar les dades d’estar al corrent amb la Tresoreria de la Seguretat Social. No obstant això, si la persona interessada vol oposar-se a això, és imprescindible que indique la informació concreta de la consulta a la qual s’oposa i els motius que ho justifiquen. Si s’oposa a això, estarà obligada a aportar els documents acreditatius corresponents.

– L’òrgan gestor podrà verificar l’exactitud de les dades declarades per la persona interessada, d’acord amb el que establix la disposició addicional octava de la Llei orgànica 3/2018, de 5 de desembre; l’article 4 de la Llei 40/2015, d’1 d’octubre, de règim jurídic del sector públic, i l’article 13 de la Llei 38/2003, de 17 de novembre, general de subvencions.

5. Les sol·licituds d’ajuda incorporaran les declaracions responsables indicades en la base sèptima, apartat 5, de l’annex de l’Orde 5/2024.

Pel que fa a l’apartat 3 bis de l’article 13 de la Llei 38/2003, en cas que no siga aplicable la declaració responsable en els termes que preveu l’article 26 del Reglament general de subvencions, s’ha d’optar per una d’estes alternatives:

– Adjuntar certificat emés per un auditor inscrit en el Registre oficial d’auditors de comptes que acredite el compliment pel sol·licitant, amb independència de qualsevol finançament per al cobrament anticipat de l’empresa proveïdora.

– En cas que no siga possible emetre este certificat (per no existir comptes anuals auditats o perquè estos reflectixen un percentatge de compliment de terminis de pagament a proveïdors inferior al 100 %), es presentarà certificat, basat en un informe de procediments acordats, que acredite que el sol·licitant, en el moment de presentació de sol·licitud d’ajuda, no té cap factura pendent de pagament en la qual s’hagen superat els terminis legals de pagament. Este certificat no pot tindre en cap cas una antiguitat superior a un mes anterior a la data de presentació de la sol·licitud de l’ajuda.

*Sèptim*.*Resolució*

El termini màxim de resolució i de publicació de les resolucions serà de sis mesos comptats des de la data de publicació de la convocatòria en el *Diari Oficial de la Generalitat Valenciana*. Les resolucions es publicaran en el *Diari Oficial de la Generalitat Valenciana*  i contindran la informació en els termes establits en l’Orde 5/2024. Esta publicació substituirà la notificació i tindrà els mateixos efectes al tractar-se d’un procediment de concurrència competitiva. A l’efecte de notificació es considerarà la data de la publicació. Contra esta resolució són procedents els recursos establits en l’Orde 5/2024.

*Octau. Criteris de selecció*

Els criteris de selecció de les entitats beneficiàries de les ajudes a les activitats d’informació i promoció dutes a terme per grups de persones productores seran els establits en el punt 3r de la base sexta de l’annex de l’Orde 5/2024, en la redacció que en fa la correcció d’errors publicada en el *Diari Oficial de la Generalitat Valenciana*  núm. 9859, de 29 de maig de 2024.

*Nové. Modificació de la resolució*

Una vegada dictada la resolució de concessió, les entitats beneficiàries podran sol·licitar la modificació del contingut sempre que no s’alteren essencialment la naturalesa ni els objectius de l’ajuda aprovada, no es produïsquen danys a drets de tercers i, en cas que haja sigut decisiu per a la concessió, no s’altere a la baixa la puntuació obtinguda en la sol·licitud inicial. La modificació sol·licitada no pot suposar una alça en l’import de l’ajuda concedida. Així mateix, l’obtenció concurrent de subvencions atorgades per altres administracions o ens públics o privats, nacionals o internacionals pot donar lloc a la modificació de la resolució de concessió.

Les sol·licituds de modificació s’han de presentar, com a mínim, un mes abans que finalitze el termini per a la sol·licitud de pagament de l’ajuda i s’efectuarà telemàticament a través de la seu electrònica de la Generalitat en l’adreça d’internet sede.gva.es/va/proc18736.

*Deu. Pagament de l’ajuda*

1.El pagament de l’ajuda a l’entitat beneficiària s’efectuarà, amb sol·licitud prèvia, quan el servici competent en matèria de figures de qualitat agroalimentària comprove el compliment de totes les obligacions previstes en la base quinta de l’annex de l’Orde 5/2024.

2. El termini per a la justificació d’estes ajudes queda establit fins al 15 de novembre de 2024, llevat que en la resolució de concessió d’estes s’establisca un altre termini distint.

3. La sol·licitud de pagament constarà de la documentació següent degudament formalitzada:

– Formulari de sol·licitud de pagament degudament omplit (s’utilitzarà el model normalitzat que es pot obtindre a través de la seu electrònica de la Generalitat, sede.gva.es/va/proc18736).

– Compte justificatiu, amb memòria d’actuació i memòria econòmica, segons el model normalitzat que es publicarà en la seu electrònica de la Generalitat (sede.gva.es/va/proc18736).

– Factures i justificants de pagament que justifiquen les quantitats sol·licitades, així com qualsevol prova documental que demostre la seua existència i realitat. Si una factura s’imputa parcialment a estes ajudes, s’indicarà la quantia exacta que s’imputa a estes.

– Documentació justificativa de les activitats desenrotllades, amb especificació dels gastos realitzats (mitjans materials i humans) i la seua vinculació amb l’actuació, així com una valoració de la seua realització, a més de:

• Activitats promocionals: fotografies, vídeos, etc., de la realització de l’activitat.

• Activitats publicitàries: còpia (en format físic o digital) de cada element de la campanya (cartells, fullets, anuncis, documents d’àudio i vídeo, etc.) i proves de la realització de l’activitat, com ara fotografies, vídeos, captures de pantalla en el cas d’activitats en línia, àudios contextualitzats en el cas de falques de ràdio, etc. En el cas d’insercions repetitives, s’aportarà una relació dels dies d’emissió o publicació de la campanya.

• Informació i difusió dels requisits tècnics i científics: fotografies, vídeos, etc. de la realització de l’activitat. En cas que s’hagen elaborat materials per a l’activitat, una còpia d’estos.

• Elaboracions de plans estratègics, estudis tècnics, etc.: còpia dels documents.

• Elaboració del material divulgatiu i de promoció: còpia (en format físic o digital) de cada un dels materials. També s’aportaran proves del repartiment o l’enviament dels materials (fotografies, vídeos, resguards d’enviament, etc.).

• Activitats dirigides a organització, patrocini i/o participació de fòrums, etc.: s’aportaran proves (fotografies, vídeos, contractes i acords, inscripcions, etc.) de la realització de l’activitat.

4. El formulari de sol·licitud de pagament incorporarà les declaracions responsables següents, que hauran de subscriure les persones sol·licitants:

– Declaració responsable que totes les dades que figuren en la sol·licitud són certes i que coneix les condicions establides per la normativa aplicable en la concessió i justificació de les ajudes.

– Declaració responsable de no haver rebut ni sol·licitat cap altra ajuda econòmica ni de la UE ni d’altres administracions públiques per al programa sol·licitat.

– Declaració responsable de no estar incurs en les prohibicions per a obtindre la condició de beneficiari d’acord amb el que s’establix en l’article 13 de la Llei 38/2003, general de subvencions, inclosa la inexistència d’obligacions de reintegrament d’altres subvencions o ajudes o, si és el cas, el fidel compliment de les seues obligacions de reintegrament d’altres subvencions o ajudes, d’acord amb els termes establits en l’article 21 del Reglament de la Llei 38/2003, de 17 de novembre, aprovat pel Reial decret 887/2006, de 21 de juliol, i comprometre’s a complir este requisit durant el temps inherent a l’exercici del dret de cobrament de la subvenció.

*Onze. Compatibilitat amb la política comunitària de competència*

En aplicació dels articles 1.3 i 7.4 del Decret 128/2017, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s’especifica que a les ajudes regulades en esta convocatòria, quan es mantinguen en l’àmbit dels productes agrícoles, són compatibles amb la política comunitària de competència en el marc de les previsions de l’article 145.2 del Reglament (UE) 2021/2115, que establix que “els articles 107, 108 i 109 del TFUE no seran aplicables a l’ajuda facilitada pels estats membres en virtut i de conformitat amb este reglament ni al finançament nacional addicional previst en l’article 146 d’este reglament pertanyent a l’àmbit d’aplicació de l’article 42 del TFUE”.

Per al cas de les activitats de productes alimentaris, que són activitats fora de l’àmbit d’aplicació de l’article 42 del TFUE, s’acullen al reglament d’exempció per categories en el sector agrícola. L’article 58 del Reglament (UE) núm. 2022/2472, de la Comissió, de 14 de desembre de 2022, pel qual es declaren determinades categories d’ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea, establix que les ajudes destinades a activitats d’informació i promoció relatives als productes alimentaris coberts per un règim de qualitat seran compatibles amb el mercat interior als efectes de l’article 107, apartat 3, lletra *c*, del Tractat i estaran exemptes de l’obligació de notificació de l’article 108, apartat 3, del Tractat, si complixen les condicions d’este reglament, com és el cas perquè estan cofinançades pel FEADER i estan previstes en el pla estratègic de la PAC.

*Dotze. Compatibilitat de les ajudes*

L’import de les subvencions regulades en esta resolució no pot ser de tal quantia que, en concurrència amb subvencions o ajudes d’altres administracions públiques, ens públics o privats nacionals, de la Unió Europea o d’organismes internacionals, supere el cost de l’activitat desenrotllada, i seran incompatibles amb la percepció d’ajudes comunitàries per a la mateixa finalitat.

*Tretze. Publicació sobre informació de les entitats beneficiàries*

De conformitat amb l’article 99 del Reglament (UE) 2021/2116, del Parlament Europeu i del Consell, de 2 de desembre de 2021, les dades de les persones beneficiàries es publicaran segons l’article 98 d’este reglament i podran ser tractades per organismes d’auditoria i investigació de la Unió Europea i nacionals per a salvaguardar els interessos financers de la Unió.

*Catorze. Procediment de comunicació d’irregularitats i sospites de frau*

Qualsevol persona que tinga coneixement de fets que puguen ser constitutius de frau o irregularitat en relació amb projectes o operacions finançats totalment o parcialment amb càrrec a fons procedents de la Unió Europea en el marc d’esta convocatòria pot posar estos fets en coneixement del Servici Nacional de Coordinació Antifrau de la Intervenció General de l’Administració de l’Estat, per mitjans electrònics a través del canal habilitat a este efecte per este servici en l’adreça web

<http://www.igae.pap.minhafp.gob.es/sitios/igae/es-es/snca/paginas/inicio.aspx>

i en els termes establits en la Comunicació 1/2017, de 6 d’abril, del servici citat, que pot consultar-se en la URL següent:

<https://www.igae.pap.hacienda.gob.es/sitios/igae/es-es/snca/Documents/ComunicacionSNCA06-04-2017Canaldenuncias.pdf>.

*Quinze. Transparència, subministrament d’informació i dades obertes*

En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d’abril, de transparència i bon govern de la Comunitat Valenciana, i l’article 18 de la Llei general de subvencions, les persones beneficiàries de la subvenció han de complir les obligacions de transparència següents:

1. Les entitats privades han de complir les obligacions de publicitat activa que arreplega el capítol II del títol I de la Llei 19/2013, de 9 de desembre, quan:

– Perceben durant el període d’un any ajudes o subvencions públiques en una quantia superior a 100.000 euros.

– Perceben durant el període d’un any natural ajudes o subvencions de les entitats públiques de la Comunitat Valenciana que arreplega l’article 3 de la Llei 1/2022 en una quantia superior a 50.000 euros.

– Les ajudes o les subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.

En particular, han de publicar, en els termes que preveuen els principis generals de l’article 5 de la Llei 19/2013, la informació institucional i organitzativa de l’article 6 i l’econòmica i la pressupostària de l’article 8 d’esta. La publicació es farà per mitjà de la pàgina web de l’entitat o bé de la plataforma TEP - Transparència Entitats Privades, de GVA Oberta, a la qual es pot accedir en gvaoberta.gva.es/va/tep.

Esta informació s’ha de publicar a partir de l’any següent a aquell en què s’hagen superat els llindars establits, i s’ha de mantindre publicada durant almenys quatre anys naturals.

2. Sense perjuí de les obligacions previstes en l’apartat anterior, totes les entitats o persones beneficiàries de subvencions han de fer la publicitat adequada del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent-hi el logotip de la Generalitat Valenciana, en mitjans de difusió com ara cartells, materials impresos, mitjans electrònics o audiovisuals, i en qualsevol altre mitjà de publicitat que es faça de l’activitat subvencionada. Igualment, l’emblema de la UE es consignarà de manera destacada en tots els materials de comunicació, com ara productes impresos o digitals, llocs web i les seues versions mòbils, relatius a l’execució d’una operació i destinats al públic o els particulars amb la declaració “Cofinançat per la Unió Europea”, que figurarà sense abreujar i al costat de l’emblema.

3. Les entitats o les persones beneficiàries de subvencions estan obligades a subministrar a l’entitat concedent, amb un requeriment previ, tota la informació que siga necessària perquè esta complisca les obligacions que preveu la Llei 1/2022, de 13 d’abril, en el termini de 15 dies hàbils des del requeriment. Una vegada transcorregut el termini conferit en el requeriment sense que este s’haja atés, l’òrgan que haja fet el requeriment podrà acordar, amb un advertiment i una audiència previs a la persona interessada, la imposició de multes coercitives en els termes que preveu l’article 5 de la Llei 1/2022, de 13 d’abril.

D’altra banda, l’article 131 del Reglament (UE) 2021/2115 establix l’obligació dels beneficiaris de proporcionar la informació necessària per a realitzar el seguiment i l’avaluació del pla estratègic de la PAC.

4. Els nous conjunts de dades que es generen per la formalització i el desenrotllament de les subvencions atorgades per l’Administració de la Generalitat s’han de disposar, sempre que siga possible, com a conjunt de dades obertes.

*Setze. Informació relativa al tractament de dades de caràcter personal*

1. La gestió de les ajudes comporta el tractament de dades de caràcter personal, de manera que s’han de complir les mesures i les garanties que regula la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’estes dades, i la Llei orgànica 3/2018, de 5 de desembre, de protecció de dades personals i garantia dels drets digitals.

En relació amb el tractament de dades personals, la Conselleria d’Agricultura, Ramaderia i Pesca tractarà les dades de caràcter personal per compte de l’Agència Valenciana de Foment i Garantia Agrària. En conseqüència, la Conselleria d’Agricultura, Ramaderia i Pesca actuarà com a encarregada del tractament de dades de caràcter personal, a l’empara del que preveu l’article 28 del Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’estes dades.

2. D’acord amb el que preveuen els articles 13 i 14 del Reglament (UE) 2016/679 i l’article 11 de la Llei orgànica 3/2018, de 5 de desembre, respecte del tractament de dades de caràcter personal, cal informar sobre:

• Nom del tractament: Ajudes en matèria agrícola, agroalimentària i desenrotllament rural de l’Agència Valenciana de Foment i Garantia Agrària

• Identitat del responsable del tractament: Persona titular de la Direcció de l’Agència Valenciana de Foment i Garantia Agrària.

• Finalitat del tractament: Gestionar les ajudes en matèria agrària i agroalimentària incloses en la política agrícola comuna, finançades pel Fons Europeu Agrícola de Garantia (FEAGA) i el Fons Europeu Agrícola de Desenrotllament Rural (FEADER).

• Exercici de drets: Les persones interessades tenen dret a sol·licitar l’accés, rectificació i supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en l’adreça d’internet següent: [sede.gva.es/va/proc19970](file://generalitat.gva.es/datos/16085/COMUN/204%20FEADER-PDR/ORDEN%20PDR%717016-8613/CONVOCATORIAS/NUEVOS%20INSCRITOS/CONVOCATORIA%202022/0.%20TRAMITACIÓN%20RESOLUCIÓN%20CONVOCATORIA/sede.gva.es/es/proc19970).

• Reclamacions: Sense perjuí de qualsevol altre recurs administratiu o acció judicial, si la persona interessada considera vulnerat el seu dret a la protecció de dades, pot reclamar davant de la Delegació de Protecció de Dades de manera presencial o telemàtica d’acord amb el que es preveu en l’adreça d’internet següent:[sede.gva.es/va/proc22094](file://generalitat.gva.es/datos/16664/COMUN/204%20FEADER-PDR/ORDEN%20PDR%474941-4487/CONVOCATORIAS/NUEVOS%20INSCRITOS/CONVOCATORIA%202022/0.%20TRAMITACIÓN%20RESOLUCIÓN%20CONVOCATORIA/sede.gva.es/es/proc22094), sense perjuí de la possibilitat de reclamar davant de l’Agència Espanyola de Protecció de Dades.

• Es pot obtindre informació més detallada en l’enllaç següent

<https://gvaoberta.gva.es/va/registre-activitats-de-tractament>.

3. De conformitat amb la normativa europea en vigor que regula el finançament, la gestió i el seguiment de la política agrícola comuna, les dades de les persones beneficiàries es publicaran d’acord amb esta i podran ser tractades per organismes d’auditoria i investigació de la Unió Europea i dels estats membres per a protegir els interessos financers de la Unió.

4. Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, té l’obligació d’informar-los dels aspectes següents:

• La comunicació d’estes dades a l’Administració per al tractament en l’àmbit de les competències pròpies i d’acord amb les finalitats del procediment.

• La possibilitat que l’Administració faça consultes relacionades amb les seues dades per a comprovar, entre altres aspectes, la veracitat d’estes. Si esta consulta requerix autorització per llei per part de les persones les dades de les quals es consultaran, la persona sol·licitant o el seu representant legal ha d’haver demanat esta autorització, que estarà disponible a requeriment de l’Administració en qualsevol moment.

• La possibilitat i la manera d’exercir els drets d’accés, rectificació, supressió, limitació del tractament o oposició que tenen en relació amb el tractament de les seues dades personals.

*Dèsset. Recursos*

Contra la resolució de la convocatòria, que posa fi a la via administrativa, es pot interposar potestativament un recurs de reposició davant el director de l’Agència Valenciana de Foment i Garantia Agrària en el termini d’un mes, comptador des de l’endemà de la publicació, de conformitat amb el que es disposa en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, o impugnar-se directament davant els jutjats contenciosos administratius en el termini de dos mesos, comptadors des de l’endemà de la publicació, d’acord amb el que es preveu en els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que s’utilitze qualsevol altra via que es considere oportuna.

  

València, 29 de juliol de 2024

Vicente Tejedo Tormo

Director de l'Agència Valenciana de Foment i Garantia Agrària